Ma skiet seuns en toe haarselfArgieffoto: Kent Williamson Kapt. FC van Wyk, woordvoerder van die polisie, het gesê die voorval het omstreeks 06:00 Saterdag in Bernadino Heights plaasgevind. “Die 43-jarige vrou en haar 21-jarige seun is dood. Die vrou se 14-jarige tweelingseuns is gewond. Die polisie ondersoek ŉ saak van moord en poging tot moord. ŉ Geregtelike doodsondersoek is begin.” Volgens Russel Meiring, woordvoerder van ER24, is een van die tweelingseuns in die kop geskiet en in ŉ kritieke toestand. Die ander seun is in die hand en arm geskiet. Albei is op die toneel behandel voor hulle na die Tygerberg-hospitaal geneem is vir verdere mediese sorg. Die ma en ouer seun is op die toneel dood verklaar.